CELEX: C2005/193/20
Language: sl
Date: 2005-08-06 00:00:00
Title: Zadeva C-221/05: Predlog za sprejem predhodne odločbe na podlagi sklepa Supreme Court, Ireland, z dne 11. maja 2005 v zadevi Sam McCauley Chemists (Blackpool) Ltd in Mark Sadja proti Pharmaceutical Society of Ireland, Minister for Health and Children, Irska in Attorney General

6.8.2005   
            
            
               SL
            
            
               Uradni list Evropske unije
            
            
               C 193/12
            
         Predlog za sprejem predhodne odločbe na podlagi sklepa Supreme Court, Ireland, z dne 11. maja 2005 v zadevi Sam McCauley Chemists (Blackpool) Ltd in Mark Sadja proti Pharmaceutical Society of Ireland, Minister for Health and Children, Irska in Attorney General
   (Zadeva C-221/05)
   (2005/C 193/20)
   Jezik postopka: angleščina
   Supreme Court, Ireland je s sklepom z dne 11. maja 2005 v zadevi Sam McCauley Chemists (Blackpool) Ltd in Mark Sadja proti Pharmaceutical Society of Ireland, Minister for Health and Children, Irska in Attorney General, ki ga je sodno tajništvo prejelo dne 19. maja 2005, Sodišču Evropskih skupnosti predložil predlog za sprejem predhodne odločbe.
   Supreme Court, Irska predlaga Sodišču, naj odloči o naslednjih vprašanjih:
   Ali člen 2 Direktive Sveta 85/433/EGS z dne 16. septembra 1985 o vzajemnem priznavanju diplom, spričeval in drugih dokazil o formalnih kvalifikacijah iz farmacije, vključno z ukrepi za učinkovito uresničevanje pravice do ustanavljanja za nekatere farmacevtske dejavnosti (1)
   
   
               a)
            
            
               nalaga državi članici enkratno omejeno obveznost, ki od nje zahteva le priznanje formalnih kvalifikacij navedenih v členu 2(1) direktive, razen glede ustanavljanja novih lekarn v smislu člena 2(2), ali
            
         
               b)
            
            
               nalaga državi članici jasno obveznost, da prizna formalne kvalifikacije, navedene v členu 2(1), vendar dodatno daje državam članicam v smislu člena 2(2) pravico proste presoje ali naj razširijo tako priznanje glede ustanavljanja novih lekarn, odprtih za javnost, na osebe, ki imajo take formalne kvalifikacije?
            
         
      (1)  UL L 254, 24.9.1985, str. 37.